
# Text

mahāyānapathasādhanasaṅgrahaḥ

namaḥ sarvabuddhabodhisattvebhyaḥ

sarvātītādyabuddhānāṃ janakatvāt pitarau tathā /
bhaktyā sādhanadharmāśca vākcittābhyāṃ mudā nataḥ // 1 //

acintyāṃ mahatīṃ bodhiṃ jighṛkṣuścedanuttarām /
bodheḥ sādhananiṣṭhatvāt sādhanaṃ sārato bhajet // 2 //

sa ca triśaraṇaṃ gattvā nivārya sakalāśubhān /
adhiśīlaṃ bhajecchuddhaṃ bodhicittasya vāhanam // 3 //

āśritya kaśayā bhūyas tāḍayan maraṇasmṛteḥ /
bhavamārga mahābhītiṃ krāmetainaṃ ca satvaram // 4 //

abhayabuddhabhūprāptaḥ praṇidhānapade sthitaḥ /
sattvasaṃvaramādhāya ṣaṭ ca pāramitādikāḥ // 5 //

sattvacaryāścarettadvat tatprajñopāyasaṅgraham /
śikṣetāsthitanirvāṇaṃ tatsāro dvividhastathā // 6 //

rāgadraryarahito nityaṃ pāvakārthī tathāraṇim /
bhāvayet satataṃ bhaktyā buddhaḥ śīghraṃ tato bhavet // 7 //

parārtha maṇivannityam anābhogaṃ karoti saḥ /
mahāyānasya śikṣeyuḥ dhanyāḥ sādhanasaṅgraham // 8 //

cittaṃ sudhālavaiḥ raktaṃ buddhayśuddhau ca duḥspṛśam /
etatsaṅgrahapuṇyena jagad yātu mahāpatham // 9 //
buddhabhūmimahaṃ cāptvā bhaveyaṃ lokanāyakaḥ // 10 a ba //
'atisaṃkṣiptamahāyānapathasādhanaṃ' mahācāryadīpaṅkaraśrījñānaviracitaṃ samāptam //

bhāratasya tenaiva upādhyāya-paṇḍitena lokacakṣuṣā bhikṣuṇā kalyāṇamatinā (dge vahi blo gros) ca anūdya nirṇītam //
— Dīpaṃkaraśrījñāna [= Atīśa]: Mahāyānapathasādhanasaṃgraha (Academic edition — see source file header)

